**Palma** kolokvijalno poznata kao **Palma de Mallorca** je grad od 406,492 stanovnika i administrativni centar Španjolske autonomne pokrajine Baleari 
u zapadnom Mediteranu.

Geografske karakteristike
-------------------------

Grad leži na jugozapadnoj obali otoka Mallorca u centru 16 km širokog Zaljeva Palma.

Historija
---------

Malo se toga zna o Palmi, prije nego što su 123. pne. Rimljani zauzeli Mallorcu i sav arhipelag i od njega formirali jednu od svojih 
provincija.

Zamak Bellver
Tokom 5. vijeka napadali su je Vandali, a vijek kasnije postala je dio Bizantskog carstva. U 8. vijeka padpala je pod Arape, a 1229. je zauzeo aragonski
kralj Jaime I. Kad je on umro Palma je postala nezavisna, ali je ponovno potpala pod Aragon za 
Pedra IV od Aragona.u 14. vijeku.

Katedrala Santa Maria de Palma
Palma je postala dio Španjolske monarhije 1469. nakon ženidbe Fernanda II od Aragona i 
Isabele I od Castille.

Znamenitosti
------------

Stari kvartovi Palme imaju mnoge važne kuće podignute od 16. do 18. vijeka.

Od historijskih građevina treba spomenuti gotičku katedralu podignutu od 1230. do 1601. Zamak Bellver 
iz 14. vijeka, na istoimenom brdu, nekadašnju mjenjačnicu La Lonja (početak 15. vijeka) današnji muzej, palaču Almudaina (obnovljena u 
12 i 16. vijeku), nekadašnju rezidenciju arapskih vladara danas štab lokalnog garnizona, Palaču suda (Consolat de mar) iz 17. vijeka, Biskupsku palaču iz 
17. vijeka i Gradsku vijećnicu iz 16. vijeka, u kojoj se danas nalazi arhiv starog Kraljevstva Majorka.

Moderni dio grada, sa svojim lijepim zgradama, šetnicama i vrtovima, proteže se duž obale nekih 11 km. Od kulturnih institucija Palma ima 
muzeje i galerije, Univerziteta Balearski otoci i filijalu Univerziteta u Barceloni.

Privreda
--------

Palma ima vrlo raznoliku ekonomiju, od turizma, trgovine do industrije koja proizvodi namještaj, obuću, 
tkanine i prehrambene proizvode.

Turistički bum koji je započeo u drugoj polovici 20. vijeka pretvorio je Palmu u atraktivnu destinaciju za posjetitelje i radnike s kopna, tako da je stanovništvo značajno poraslo, a to je potaklo i graditeljski bum, uključujući i luksuzne hotele duž obale. historijske građevine i spomenici obnovljeni su uz pomoć useljenika, uglavnom iz Latinske Amerike i Afrike. Brojni lokalni zanatlije proizvode suvenire od keramike, stakla, drva i metala.

Palma je povezana s kopnom čestim avionskim, brodskim i trajektnim linijama sa Barcelonom i Valencijom.

Međunarodni aerodrom Aeropuerto de Palma de Mallorca (IATA: PMI, ICAO: LEPA) nalazi se oko 8 km istočno od centra grada.

Gradovi pobratimi
-----------------

* Italija Portofino, Italija
* Italija Napulj, Italija
* Italija Alghero, Italija
* Sjedinjene Američke Države Santa Barbara, California, Sjedinjene Američke Države
* Njemačka Düsseldorf, Njemačka
* Argentina Mar del Plata, Argentina
* Italija Palermo, Italija

Izvori
------

1. 1 2 3 4 5  „Spain: Illes Balears (Islas Baleares)" (engleski). City population. Pristupljeno 18. 5. 2018.
2. 1 2 3 4 5 6 7 8 9 10 11 12  „*Palma*" (engleski). Encyclopædia Britannica. Pristupljeno 18. 5. 2018.

Vanjske veze
------------

***Palma de Mallorca*** na Wikimedijinoj ostavi

* *Ajuntament de Palma* ()